turjo4nis/wikipedia-bn-dump-20250701 huggingface dataset:
বিনঝাল

বিনঝাল (বিনঝ্বর নামেও পরিচিত) হল মূলত ওড়িশা, ছত্তিশগড়, মধ্যপ্রদেশ, মহারাষ্ট্রের বহু জেলার এক দ্রাবিড় জাতিগোষ্ঠী। ২০১১ সালের আদমশুমারি অনুসারে তাদের জনসংখ্যা প্রায় ১৩৭,০৪০ জন ছিল। ভারত সরকার এই উপজাতিকে তফসিলি উপজাতি হিসাবে শ্রেণীবদ্ধ করেছে।

ব্যুৎপত্তি
উপজাতির নামটির উৎস সম্পর্কে একাধিক কিংবদন্তি রয়েছে। এক জনশ্রুতি অনুসারে নামটি বিন এবং ঝাল শব্দ থেকে উদ্ভূত, যার অর্থ ঘাম ছাড়াই। বিনঝাল বা বিনঝ্বর নামটি বিন্ধ্য পর্বতমালা (এটি বিন্ধ্যাঞ্চল নামেও পরিচিত) থেকে উদ্ভূত হয়েছে এবং তারা তাদের পৃষ্ঠপোষক বিন্ধ্যবাসিনী দেবীর উপাসনা করে।

ইতিহাস
ঐতিহাসিকভাবে এই উপজাতি লড়াকু মনোভাবের জন্য পরিচিত। কথিত আছে যে এই উপজাতি চৌদ্দ শতকের চৌহান রাজবংশের রাজা রামাই দেবের মাকে আশ্রয় দিয়েছিল। পাইক বিদ্রোহের সময় তারা বীর সুরেন্দ্র সাই এবং মাধো সিংহয়ের পক্ষেও লড়াই করেছিল।

উপ বিভাগ সমূহ

বিনঝাল উপজাতি বনসাস নামে অনেকগুলি অসবর্ণ গোষ্ঠীতে বিভক্ত, যেগুলি হল আমরি, নাগ, খুসাল, ​​দুগুকে, কামাতি, মাহাইঙ্গা, বাঘা, মার্থি এন্ডজা, বেনতাকর, মাঝি ইত্যাদি। এগুলি আবার সূর্য নংশী, নাগ বংশী, হিলচিপ, চৌহান এবং রাজপুতের মতো পুরুষতান্ত্রিক বংশে বিভক্ত।

সংস্কৃতি 

বেশিরভাগ বিনঝাল পরিবার এককেন্দ্রিক। তারা পিতৃ বংশ এবং পৈতৃক বসবাস রীতি অনুসরণ করে। একই অসবর্ণ বংশতে বিবাহ নিষিদ্ধ। একগামী বিবাহ এদের মধ্যে সাধারণ। আলোচনার মাধ্যমে বিবাহ এদের বিবাহের সবচেয়ে সাধারণ ধরন। তবে জ্ঞাতিভাই-বোনের বিবাহ, ছোট ভাইয়ের স্ত্রীকে বিবাহ, স্ত্রীর বোনকে বিবাহ, পালিয়ে গিয়ে বিবাহ এবং ধরে নিয়ে এসে বিবাহের অনুমতি রয়েছে। বিবাহ বিচ্ছেদ, বিধবার পুনর্বিবাহ ও বিচ্ছেদের পর পুনরায় বিবাহেরও অনুমতি রয়েছে। বরকে বধূর জন্য নগদে পণ দিতে হয়।
তারা মৃত্যুর পর দেহ কবরস্থ করে। তবে ধনীরা দাহকার্য করে।

তাদের কোনও ঐতিহ্যবাহী গ্রাম পরিষদ নেই। গ্রামের প্রবীণরা কেন্দ্রীয় বিরোধের সমাধান করে।
এই উপজাতি হিন্দু দেবদেবীদের পূজা করে। এরা সর্বপ্রাণবাদী বিশ্বাসকেও অনুসরণ করে।

আরো দেখুন
 ভারতের আদিবাসী

তথ্যসূত্র

ভারতের উপজাতি
ভারতের তফসিলি জনজাতি
ওড়িশার তফসিলি উপজাতি
মুন্ডুম নেরিয়াথুম

মুন্ডুম নেরিয়াথুম (মালয়ালম ভাষা: മുണ്ട് നേരിയത്; সেট্টু-মুন্ডু বা মুন্ডু সেট) হল দক্ষিণ-পশ্চিম ভারতের কেরল রাজ্যের মহিলাদের ঐতিহ্যবাহী পোশাক। এটি শাড়ির প্রাচীন রূপের প্রাচীনতম অবশেষ। এটি কেবল দেহের নিচের অংশটি ঢেকে রাখে। মুন্ডুম নেরিয়াথুমে, সর্বাধিক বুনিয়াদি ঐতিহ্যবাহী অংশটি হল মুন্ডু বা নিম্নাঙ্গের পোশাক। এটি শাড়ির প্রাচীন রূপ যেটি মালয়ালম ভাষাতে 'থুনি' (কাপড়) হিসাবে চিহ্নিত, এবং নেড়িয়াথু হল উর্ধাঙ্গের পোশাক। মুন্ডুম নেরিয়াথুম দুটি কাপড় নিয়ে গঠিত, এবং এর ঐতিহ্যবাহীভাবে পরার ধরনটি হল নেরিয়াথু ব্লাউজের অভ্যন্তরে ভাঁজ করে দেওয়া হয়, বা আধুনিক শৈলীতে বাম কাঁধে নেরিয়াথু পরা হয়।

উৎস
মুন্ডুম-নেরিয়াথুম হল হিন্দু, বৌদ্ধ এবং জৈন সাহিত্যে "সাটিকা" নামে পরিচিত প্রাচীন শাড়ির বিদ্যমান রূপ। মুন্ডু হল প্রাচীন নিম্নাঙ্গের পোশাকের একটি রূপ যেটি অন্তরীয় নামে পরিচিত এবং একটি বিশেষ উপায়ে পরিধান করা হয়। প্রাচীন বৌদ্ধ-জৈন গ্রন্থগুলিতে উল্লিখিত ডান কাঁধ থেকে বাম কাঁধ পর্যন্ত পরা উত্তরীয় নামের পাতলা স্কার্ফের আধুনিক রূপান্তরকে নেরিয়াথু বলে অভিহিত করা হয়। এই দুটি পোশাক অবশেষে বর্তমানে কেরালা শাড়ি তে রূপান্তরিত হয়েছে।

মধ্যযুগীয় কেরালা থেকে পাওয়া ম্যুরাল চিত্রগুলিতে মহিলাদের দ্বারা পরিধান করা তিন ধরনের পোশাকের অস্তিত্ব চিত্রিত করা হয়েছে, এর মধ্যে রয়েছে এক-টুকরা মুন্ডুম, অধিক্রমিত কুঁচি সহ এক-কাপড়ের শাড়ি যেটি আজ মোহিনীয়াট্টম নর্তকীদের দ্বারা পরিহিত নীবি শাড়ির অনুরূপ এবং দুই খণ্ডের মুন্ডুম-নেরিয়াথুম পোশাক যা কেরালা শাড়িতে রূপান্তরিত হয়ে গেছে।

আরো দেখুন
 মুন্ডু
 কুঠামপল্লি ধুতি এবং সেট মুন্ডু
 শাড়ি

টীকা

বহিঃসংযোগ

Kerala Mundu and Kasavu Saree 
Kerala Set Mundu
Set Mundu - Kasavu and Silver Kara Set Mundu

তথ্যসূত্র এবং গ্রন্থপঞ্জি

Boulanger, C (1997) Saris: An Illustrated Guide to the Indian Art of Draping, Shakti Press International, New York. 
Mohapatra, R. P. (1992) "Fashion styles of ancient India", B. R. Publishing corporation, 
Ghurye (1951) "Indian costume", Popular book depot (Bombay); (Includes rare photographs of 19th century Namboothiri and nair women in ancient saree with bare upper torso).
Alkazi, Roshan (1983) "Ancient Indian costume", Art Heritage
Mahaparinibbanasutta (ancient Buddhist text)
Miller, Daniel & Banerjee, Mukulika; (2004) "The Sari", Lustre press / Roli books
 Bjorn Landstrom (1964) "The Quest for India", Double day English Edition, Stockholm.
 T.K Velu Pillai, (1940) "The Travancore State Manual"; 4 volumes; Trivandrum
 Miller, J. Innes. (1969). The Spice Trade of The Roman Empire: 29 B.C. to A.D. 641. Oxford University Press. Special edition for Sandpiper Books. 1998. .
 K.V. Krishna Iyer (1971) Kerala's Relations with the Outside World, pp. 70, 71 in "The Cochin Synagogue Quatercentenary Celebrations Commemoration Volume", Kerala History Association, Cochin.
 Periplus Maris Erythraei "The Periplus of the Erythraean Sea", (trans). Wilfred Schoff (1912), reprinted South Asia Books 1995 

পোশাক
এশীয় পোশাকের ইতিহাস
ভারতীয় পোশাক
কেরলের সংস্কৃতি
শাড়ি
কেরল শাড়ি

কেরল শাড়ি (সেট-শাড়ি) () হল ভারতের কেরল রাজ্যের মহিলাদের পোশাক।

মুন্ডুম নেরিয়াথুম 

এটি এমন একটি পোশাক যেটি মুন্ডুম নেরিয়াথুমের সাথে সাদৃশ্যপূর্ণ, যদিও বিশুদ্ধ সংজ্ঞা দ্বারা এটিকে আসল মুন্ডুম নেরিয়াথুম হিসাবে বিবেচনা করা হয় না। ঐতিহ্যবাহী মুন্ডুম নেরিয়াথুমে দুই খণ্ড কাপড় থাকে, যেখানে কেরালা শাড়িটি দুই খণ্ড মুন্ডুম নেরিয়াথুম ব্যবহার করে নীবি বন্ধ শাড়ির শৈলীতে পরিধান করার সাথে সাদৃশ্যপূর্ণভাবে পরা হয়। অন্যথায় কেরলের শাড়িটি মুন্ডুম নেরিয়াথুমের সাথে সাদৃশ্যপূর্ণ এবং প্রায়শই মালয়ালি মহিলারা প্রায়, যেমন ছিল তেমনই মুন্ডুম নেরিয়াথুম হিসাবে পরিধান করেন।

মধ্যযুগীয় কেরালার পাওয়া ম্যুরাল চিত্রগুলিতে মহিলাদের দ্বারা পরিধান করা তিন ধরনের পোশাকের অস্তিত্ব চিত্রিত করা হয়েছে, এর মধ্যে রয়েছে এক-খণ্ড কাপড় মুন্ডুম, অধিক্রমিত কুঁচিযুক্ত এক-খণ্ডের শাড়ি যেটি আজকের মোহিনীয়াট্টম নর্তকীদের দ্বারা পরিহিত নীবি বন্ধ শাড়ির অনুরূপ এবং দুই-খণ্ডের মুন্ডুম-নেরিয়াথুম পোশাক যা কেরালা শাড়িতে পরিবর্তিত হয়ে দাঁড়িয়েছে।

সাংস্কৃতিক পোশাক 

কেরালা শাড়িকে মালয়ালি সম্প্রদায়ের মহিলাদের সাংস্কৃতিক পোশাক হিসাবে বিবেচনা করা হয়। কেরালীয় মহিলাদের অন্যথায় সরল সাদা মুন্ডুম নেরিয়াথুমের সাথে বিপরীত সোনালি পাড়ের চারুতা এবং আবেদন মালয়ালি মহিলাদের প্রতীক হয়ে দাঁড়িয়েছে। ওনাম উৎসবের সময়, শুধু কেরল নয়, ভারতের অন্যান্য অঞ্চলেও শাড়িটি সবাই পছন্দ করে।

জনপ্রিয় সংস্কৃতিতে 
মুন্ডুম নেরিয়াথুমের ঐতিহ্যবাহী এবং আধুনিক উভয় শৈলীর চিত্র ভারতীয় চিত্রকর রাজা রবি বর্মার চিত্রগুলিতে ফুটিয়ে তোলা হয়েছে। মুন্ডুম নেরিয়াথুমকে বিভিন্ন চিত্রকলায় রূপান্তরিত করা হয়েছিল, মহাভারতের শকুন্তলাকে চিত্রিত করা হয়েছিল 'নীবি বন্ধ শাড়ি'তে। তাঁর একটি চিত্রায়নে, ভারতীয় উপমহাদেশকে নীবি শাড়ি পরিহিত একজন মা হিসাবে দেখানো হয়েছিল।

আরও দেখুন 
 শাড়ি
 মুন্ডুম নেরিয়াথুম
 মুন্ডু

টীকা 

Kerala Latest Saree designs

তথ্যসূত্র এবং গ্রন্থপঞ্জি 

Boulanger, C (1997) Saris: An Illustrated Guide to the Indian Art of Draping, Shakti Press International, New York. 
Mohapatra, R. P. (1992) Fashion styles of ancient India, B. R. Publishing corporation, 
Alkazi, Roshan (1983) "Ancient Indian costume", Art Heritage
Mahaparinibbanasutta (ancient Buddhist text)
Miller, Daniel & Banerjee, Mukulika; (2004) The Sari, Lustre press / Roli books
 Bjorn Landstrom (1964) The Quest for India, Doubleday English edition, Stockholm. 
 T.K Velu Pillai, (1940) "The Travancore State Manual"; 4 volumes; Trivandrum 
 Miller, J. Innes. (1969). The Spice Trade of The Roman Empire: 29 B.C. to A.D. 641. Oxford University Press. Special edition for Sandpiper Books. 1998. . 
 K.V. Krishna Iyer (1971) "Kerala’s Relations with the Outside World," pp. 70, 71 in The Cochin Synagogue Quatercentenary Celebrations Commemoration Volume, Kerala History Association, Cochin. 
 Periplus Maris Erythraei, The Periplus of the Erythraean Sea, (trans). Wilfred Schoff (1912), reprinted South Asia Books 1995 

ভারতীয় পোশাক
কেরলের সংস্কৃতি
শাড়ি
অমৃতা প্রকাশ

অমৃতা প্রকাশ একজন ভারতীয় চলচ্চিত্র অভিনেত্রী এবং মডেল। তিনি চার বছর বয়সে তাঁর অভিনয় জীবন শুরু করেছিলেন, এবং বলিউড এবং মালায়ালাম উভয় ছবিতে অভিনয় করেছেন। এরপর থেকে তাকে বলিউড ছবি, টিভিসি এবং টেলিভিশন রিয়েলিটি এবং ফিকশন অনুষ্ঠানে অনেকবার দেখা যায়। তাকে সর্বশেষ সোনি টিভির প্রশংসিত অনুষ্ঠান পাটিয়ালা বেবস ধারাবাহিকে ইশার চরিত্রে অভিনয় করতে দেখা গিয়েছে।

প্রথম জীবন ও কর্মজীবন 
অমৃতা মুম্বাই বিশ্ববিদ্যালয় থেকে বাণিজ্য ও ব্যবসা স্নাতকোত্তর ডিগ্রি অর্জন করেন।

অমৃতা বিজ্ঞাপনের মাধ্যমে চার বছর বয়সে কর্মজীবন শুরু করেছিলেন। তার প্রথম টিভিসি ছিল কেরালার একটি স্থানীয় জুতোর সংস্থার হয়ে। এরপরে, শৈশবকালীন সময়ে তিনি রসনা, রাফেলস লেইস, গ্লুকন-ডি, ডাবর প্রভৃতি বিশিষ্ট ব্র্যান্ডের জন্য ৫০টিরও বেশি বিজ্ঞাপন করেছেন।

তিনি দীর্ঘ দুই বছরের জন্য লাইফবয় সাবান প্যাকেজিংয়ের মুখ ছিলেন। সম্প্রতি তাকে সানসিল্ক, গিটস প্রসেসড ফুডস ইত্যাদির বিজ্ঞাপনে দেখা গেছে।

৯ বছর বয়সে টেলিভিশনে একটি নাটকে গৌতমী গডগিলের ভাগ্নির চরিত্রে অভিনয়ের মাধ্যমে তাঁর অভিনয় জীবন শুরু হয়েছিল। ঠিক তারপরই তাঁকে স্টার প্লাসে প্রায় ৫ বছর ধরে বাচ্চাদের কার্টুন ফক্স কিডস-এ সঞ্চালনা করতে দেখা গিয়েছিন, বিশেষত বাচ্চাদের মধ্যে তার মিস ইন্ডিয়া চরিত্রটি অত্যন্ত জনপ্রিয় হয়েছিলেন।

২০০১ অনুভব সিনহার তুমি বিন ছবিতে মূল চরিত্রে অভিনয়ের মাধ্যমে তিনি জনপ্রিয়তা লাভ করেছিলে, যেটি তাঁর প্রথম ছবি ছিল।

চলচ্চিত্র তালিকা

তথ্যসূত্র

বহিঃসংযোগ 
 

জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
১৯৮৭-এ জন্ম
জয়পুরের অভিনেত্রী
রশ্মি সহতা

রশ্নি সহতা হলেন একজন অভিনেত্রী যিনি কালার্স বাংলার শক্তি-অস্তিত্ব এক এহসাস কি ধারাবাহিকে সুরভী চরিত্রে অভিনয় করেছেন।

ধারাবাহিক

তথ্যসূত্র

বহিঃসংযোগ
 https://instagram.com/roshni_sahota

১৯৯৪-এ জন্ম
জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
ভারতীয় ধারাবাহিক নাটকের অভিনেত্রী
দিল্লির নারী মডেল
২১শ শতাব্দীর ভারতীয় অভিনেত্রী
দিল্লির ব্যক্তি
দিল্লির অভিনেত্রী
রিনা কাপুর

রীনা কাপুর হলেন একটি ভারতীয় চলচ্চিত্র এবং টিভি অভিনেত্রী, যিনি রাজশ্রী প্রোডাকশনের জনপ্রিয় টেলিভিশন ধারাবাহিক রেহনে ওয়ালি মেহলোঁ কি-তে অভিনয় করেছিলেন। ধারাবাহিকটি সাহারা ওয়ান চ্যানেলে ১৩৮৭ পর্ব সম্পন্ন করেছিল। তিনি ধারাবাহিকটি তে রানি ও পরী চরিত্রে সবচেয়ে বেশি পরিচিত। বিষ্ণু পুরাণ, জয় গঙ্গা মাইয়া, রাধাকৃষ্ণ এবং আরও অনেক ভক্তিমূলক ধারাবাহিকে তিনি গুরুত্বপূর্ণ ভূমিকাতে অভিনয় করেছেন।

ধারাবাহিক

তথ্যসূত্র

বহিঃসংযোগ

জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
অতুলকৃষ্ণ মিত্র

অতুলকৃষ্ণ মিত্র একজন কলকাতার শ্রেষ্ঠ লেখক, সম্পাদক এবং নাট্যকার ছিলেন।

প্রথম জীবন 

অবিভক্ত ভারতের কলকাতায় ২২ নভেম্বর ১৮৫৭ সালে অতুলকৃষ্ণ মিত্র জন্মগ্রহণ করেন। সিপাহী বিদ্রোহের সময় অতুলকৃষ্ণ এর পরিবার কলকাতা ছেড়ে কোন্নগরে বসবাস শুরু করেন। অতুলকৃষ্ণ গ্রামেরই বঙ্গবিদ্যালয়ে পড়াশোনা করেন । কলকাতা এবং মামার বাড়ির কাছে ইংরেজি-সাহিত্য, ইতিহাস প্রভৃতি বিষয়ে শিক্ষা গ্রহণ করেন ।

কর্মজীবন 
তরুণ বয়সেই তৎকালীন বিখ্যাত নাট্যকারীদের অভিনয় দেখে উৎসাহিত হয়ে সমবয়স্ক কয়েকজন তরুণকে নিয়ে অপেশাদারী নাট্যদল তৈরি করেন এবং অভিনয়ের জন্য পাগলিনী নামে একটি নাটক রচনা করেন। উনিশ শতকের শেষের দিকে এবং বিশ শতকের গোড়ার দিকে তিনি সংক্ষিপ্ত গীতিনাট্য রচনা করেছিলেন। ১৮৭৭-১৮৮০ সালে তাঁর রচিত কয়েকটি গীতিনাট্য ন্যাশানাল থিয়েটারে অভিনীত হয়েছিল। ১৮৮৭ সালে এমারেল্ড থিয়েটার প্রতিষ্ঠিত হয়েছিল সেখানে তাঁর রচিত বহু নাটক মঞ্চস্থ হয়েছিল । পরে তিনি ওই থিয়েটারের ম্যানেজার হয়ে যান । তিনি আন্দোলন মাসিক পত্রিকার সম্পাদক ছিলেন এছাড়া তিনি ১৮৯৬ সালে সাপ্তাহিক বসুমতীর প্রতিষ্ঠার সময় থেকে পরিচালনার দায়িত্ব পেয়েছিলেন। ১৯১১ সালে মিনার্ভা ও কোহিনূর থিয়েটারের গীতিনাট্যকার ছিলেন।

অতুলকৃষ্ণ অপেরা-গীতিনাট্যের ইতিহাসে উল্লেখযোগ্য ছিলেন । তিনি গীতিনাট্যকার হিসাবেই খ্যাতি অর্জন করেন। সংলাপধর্মী দ্বৈতসংগীত রচনাতে তিনি সিদ্ধহস্ত ছিলেন। তিনি ৪০ টি নাটক রচনা করেন। অপরেশচন্দ্র মুখোপাধ্যায় তাঁর প্রসঙ্গে বলেছেন : "অতুলবাবুর অপেরা লিখিবার হাত ছিল খুব ভাল। তিনি শিরী-ফারহাদ হইতে আরম্ভ করিয়া মিনার্ভায় যে কয়খানি বই দিয়াছিলেন তার এক খানিও ফেল হয় নাই"। এছাড়া তিনি চিত্রশালা নামে একখানি উপন্যাস রচনা করেন এবং বঙ্কিমচন্দ্রের দেবী চৌধুরাণী এবং কপাল কুন্ডলার নাট্যরূপ দান করেছিলেন ।

সাহিত্যকর্ম 
 আদর্শ-সতী (১৮৮৪)
 আমোদ-প্রমোদ (১৮৯২)
 রংরাজ (১৯০৯)
 প্রণয় কানন বা প্রভাস
 বিজয়া
 অপ্সর কানন
 ধর্মবীর মহম্মদ
 হিন্দা-হাফেজ
 লুলিয়া

তথ্যসূত্র 

১৮৫৭-এ জন্ম
১৯১২-এ মৃত্যু
নাট্যকার
সম্পাদক
বাঙালি লেখক
মরিয়ম আওরঙ্গজেব

মরিয়ম আওরঙ্গজেব (  ) হলেন একজন পাকিস্তানি রাজনীতিবিদ যিনি পাকিস্তানের পাকিস্তানের জাতীয় পরিষদের সদস্য এবং পাকিস্তান মুসলিম লীগ (এন) রাজনৈতিক দলের বর্তমান মুখপাত্র।

তিনি পাকিস্তানের কেন্দ্রীয় তথ্য ও সম্প্রচার মন্ত্রণালয়ের মন্ত্রী পদে ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় দায়িত্ব পালন করেছেন।

এর আগে ২০১৬ সালের অক্টোবর থেকে ২০১৭ সালের জুলাই পর্যন্ত তৃতীয় শরীফ মন্ত্রীসভায় এবং ২০১৭ সালের আগস্ট থেকে ২০১৮ সালের এপ্রিল অবধি আব্বাসি মন্ত্রীর দায়িত্ব পালন করেছিলেন।

শৈশব ও শিক্ষাজীবন 
মরিয়ম আওরঙ্গজেব পাকিস্তানি রাজনীতিবিদ তাহির আওরঙ্গজেব ও আশরাফ দম্পতির ঘরে জন্মগ্রহণ করেছিলেন।

তিনিইসলামাবাদের ফেডারেল গভর্নমেন্ট কলেজ থেকে স্নাতক ডিগ্রি অর্জন করেছিলেন এবং কায়েদ-আজম বিশ্ববিদ্যালয় থেকে অর্থনীতিতে এমএ ডিগ্রি অর্জন করতে গিয়েছিলেন। পরে তিনি লন্ডনে চলে যান এবং সেখানে তিনি কিংস কলেজ লন্ডন থেকে পরিবেশ ও উন্নয়ন নীতি বিষয়ে স্নাতকোত্তর ডিগ্রি অর্জন করেছিলেন। 

রাজনীতিতে প্রবেশের আগে তিনি ডাব্লিউডাব্লিউএফ পাকিস্তানে কর্পোরেট সম্পর্কের প্রধান হিসাবে কাজ করেছিলেন।  তিনি ২০১৩ সালে লীড পাকিস্তানের বোর্ড সদস্য হিসাবেও দায়িত্ব পালন করেছিলেন।

রাজনৈতিক পেশা 
আওরঙ্গজেব ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-(এন) এর প্রার্থী হিসাবে জাতীয় সংসদে নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদ সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০১৩-২০১৮
কিংস কলেজ লন্ডনের প্রাক্তন শিক্ষার্থী
জীবিত ব্যক্তি
১৯৮০-এ জন্ম
তাহিরা আওরঙ্গজেব

তাহিরা আওরঙ্গজেব (    ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি ২০০৮ সালের মার্চ থেকে ২০১৮ সালের মে পর্যন্ত জাতীয় সংসদ সদস্য ছিলেন।

তিনি মরিয়ম আওরঙ্গজেবের মা। মি. আশরাফের সাথে তার প্রথম বিবাহ হয়েছিল। রাজনীতিতে প্রবেশের পরে তিনি তার প্রথম স্বামীকে তালাক দিয়েছিলেন এবং পিএমএল-এন দলের একজন রাজনীতিবিদকে বিয়ে করেছিলেন।

রাজনৈতিক জীবন 
তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। 

২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসেবে তিনি জাতীয় সংসদে পুনরায় নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে জাতীয় সংসদে তৃতীবারের মত নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদ সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০১৩-২০১৮
পাঞ্জাবি ব্যক্তি
জীবিত ব্যক্তি
মেহনাজ আজিজ

মেহনাজ আকবর আজিজ হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।

শৈশব ও শিক্ষাজীবন 
মেহনাজ আজিজ কায়েদ-ই-আজম বিশ্ববিদ্যালয় থেকে নৃবিজ্ঞানে স্নাতকোত্তর এবং সাসেক্স বিশ্ববিদ্যালয় থেকে জেন্ডার অ্যান্ড ডেভেলপমেন্ট স্টাডিজে আরও একটি স্নাতকোত্তর ডিগ্রি অর্জন করেছিলেন।

কর্মজীবন 
তিনি ২০১৮ সালের পাকিস্তানের সাধারণ নির্বাচনে এনএ-৭৭ (নারোয়াল -১) আসন থেকে পাকিস্তান মুসলিম লীগ (এন) (পিএমএল-এন)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।   তিনি ১০৬,৩৬৬ টি ভোট পেয়ে মুহাম্মদ তারিক আনিসকে পরাজিত করেছিলেন।

তিনি চাইল্ডস গ্লোবাল নেটওয়ার্ক পাকিস্তানের প্রধান নির্বাহী ও প্রতিষ্ঠাতা পরিচালিকা।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদের মহিলা সদস্য
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ২০১৮-২০২৩
জীবিত ব্যক্তি
সাসেক্স বিশ্ববিদ্যালয়ের প্রাক্তন শিক্ষার্থী
শ্যু শিন

শ্যু শিন (; জন্ম ৮ই জানুয়ারি, ১৯৯০) একজন চীনা পেশাদার টেবিল টেনিস খেলোয়াড়। ২০২১ সালের মার্চ মাসের তথ্য অনুযায়ী তিনি বিশ্বের ২য় সেরা খেলোয়াড় ছিলেন। এর আগে ২০১৩ সালের জানুয়ারি মাসে তিনি বিশ্বের ১ নম্বর খেলোয়াড়ের মর্যাদাক্রম অর্জন করেছিলেন। তিনি ২০১৪ সালের মার্চ থেকে ২০১৫ সালের ফেব্রুয়ারি টানা এক বছর বিশ্বের ১ নম্বর খেলোয়াড় ছিলেন। ২০২০ সাল শেষে তিনি পেশাদারী খেলোয়াড় জীবনে সব মিলিয়ে প্রায় ১৬ মাস বিশ্বের ১ নম্বর খেলোয়াড় ছিলেন।

শ্যু শিন টেবিল টেনিসের বার্ষিক বিশ্ব সফরগুলিতে এ পর্যন্ত ১৭টি একক শিরোপা জয় করেছেন। তিনি ২০১৩ ও ২০১৪ সালে পরপর দুই বছর বর্ষ সমাপনী শিরোপা জেতেন। এছাড়া তিনি ৩ বার পুরুষ দ্বৈত শ্রেণীতে, ২ বার মিশ্র দ্বৈত শ্রেণীতে ও ৫ বার দলগত প্রতিযোগিতা বিশ্ব শিরোপা জয় করেছেন। মা লুং ও চাং চিখো-র সাথে একত্রে তিনি ব্রাজিলের রিউ দি জানেইরুতে অনুষ্ঠিত ২০১৬ সালের গ্রীষ্মকালীন অলিম্পিক ক্রীড়া প্রতিযোগিতায় টেবিল টেনিসের দলগত স্বর্ণ পদকটি বিজয় করেন।

তথ্যসূত্র

চীনা পুরুষ টেবিল টেনিস খেলোয়াড়
জীবিত ব্যক্তি
১৯৯০-এ জন্ম
এশিয়ান গেমসে রৌপ্যপদক বিজয়ী চীনা
অলিম্পিক স্বর্ণপদক বিজয়ী চীনা
অলিম্পিক রৌপ্যপদক বিজয়ী চীনা
২০১৬ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
এশিয়ান গেমসে স্বর্ণপদক বিজয়ী চীনা
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
২০১৬ গ্রীষ্মকালীন অলিম্পিকের টেবিল টেনিস খেলোয়াড়
২০২০ গ্রীষ্মকালীন অলিম্পিকের টেবিল টেনিস খেলোয়াড়
২০১১ গ্রীষ্মকালীন ইউনিভার্সিয়াডের পদক বিজয়ী
২০০৯ গ্রীষ্মকালীন ইউনিভার্সিয়াডের পদক বিজয়ী
নুয়াখাই

নুয়াখাই বা নওয়াখাই মূলত ভারতের পশ্চিম ওড়িশা এবং দক্ষিণ ছত্তিশগড়ের মানুষ দ্বারা পালিত একটি কৃষি উৎসব। এটি মরসুমের নতুন ধানকে স্বাগত জানাতে এটি পালন করা হয়। পঞ্জিকা অনুসারে এটি ভাদ্র মাসের চন্দ্র পক্ষের পঞ্চমী তিথিতে (পঞ্চম দিন) বা ভাদ্রবা (আগস্ট-সেপ্টেম্বর), গণেশ চতুর্থী উৎসবের পরের দিন পালন করা হয়। এটি পশ্চিম ওড়িশা এবং সংলগ্ন ঝাড়খণ্ডের সিমদেগা অঞ্চলের সর্বাধিক গুরুত্বপূর্ণ সামাজিক উৎসব, এখানে পশ্চিম ওড়িশা সংস্কৃতি অনেক বেশি প্রাধান্যপ্রাপ্ত।

উৎসব সম্পর্কে
নুয়াখাইকে নুয়াখাই পরব বা নুয়াখাই ভেতগীত নামেও ডাকা হয়। এটি ছত্তিশগড়ে নওয়াখাই পরব নামেও পরিচিত। নুয়া শব্দের অর্থ নতুন এবং খাই এর অর্থ খাদ্য, সুতরাং নামের অর্থ কৃষকদের দখলে নতুন কাটা ধান। গণেশ চতুর্থী উৎসবের পরের দিন অনুষ্ঠিত এই উৎসবটিকে আশার নতুন কিরণ হিসাবে দেখা হয়। কৃষক এবং কৃষিজীবী সম্প্রদায়ের কাছে এই উৎসবের একটি বিশাল তাৎপর্য রয়েছে। দিনের একটি নির্দিষ্ট সময়ে এই উৎসবটি উদযাপিত হয়, এই সময়টিকে বলা হয় লগন। এই উৎসবটি উদযাপনের জন্য আয়ারস পিঠা প্রস্তুত করা হয়। যখন লগন আসে, লোকেরা প্রথমে তাদের গ্রামের দেবতা বা দেবীকে স্মরণ করে এবং তারপরে তাদের নুয়া গ্রহণ করে।

নুয়াখাই পশ্চিম ওড়িশার মানুষের কৃষি উৎসব। পুরো ওডিশা জুড়ে এই উৎসব পালন করা হয়, তবে এটি পশ্চিম ওড়িশার জীবন ও সংস্কৃতিতে বিশেষভাবে গুরুত্বপূর্ণ। এটি খাদ্যশস্যের পূজার উৎসব। কালাহাণ্ডি, সম্বলপুর, বলাঙ্গির, বড়গড়, সুন্দরগড়, ঝারসুগুড়া, সুবর্ণপুর, বৌধ এবং ওডিশার নূয়াপড়া জেলায় এই উৎসব সবচেয়ে বেশি উদযাপিত হয়।

আরও দেখুন
ওড়িশার উৎসব

টীকা এবং তথ্যসূত্র

ভারতের নবান্ন উৎসব
আগস্ট উদ্‌যাপন
সেপ্টেম্বর উদ্‌যাপন
ভারতের হিন্দু উৎসব
ওড়িশার উৎসব
মার্কুস শুবার্ট

মার্কুস শুবার্ট (, ; জন্ম: ১২ জুন ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট (শালকে ০৪ হতে ধারে) এবং জার্মানি জাতীয় অনূর্ধ্ব-২১ দলের হয়ে একজন গোলরক্ষক হিসেবে খেলেন।

২০০৪–০৫ মৌসুমে, জার্মান ফুটবল ক্লাব লক নোসেনের যুব পর্যায়ের হয়ে খেলার মাধ্যমে শুবার্ট ফুটবল জগতে প্রবেশ করেছেন এবং পরবর্তীকালে রাওসায়ের এবং ডায়নামো ড্রেসডেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব ডায়নামো ড্রেসডেনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; ডায়নামো ড্রেসডেনের হয়ে তিনি ৪১ ম্যাচে অংশগ্রহণ করেছেন। অতঃপর ২০১৯–২০ মৌসুমে তিনি শালকে ০৪-এ যোগদান করেছেন। শালকে ০৪-এর সাথে চুক্তিবদ্ধ থাকাকালীন ২০২০ সালে তিনি শালকে ০৪ ২-এর হয়ে ২ ম্যাচে অংশগ্রহণ করেছেন। ২০২০–২১ মৌসুমে, তিনি ধারে শালকে ০৪ হতে আইন্ট্রাখট ফ্রাঙ্কফুর্টে যোগদান করেছেন।

২০১৫ সালে, শুবার্ট জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
মার্কুস শুবার্ট ১৯৯৮ সালের ১২ই জুন তারিখে জার্মানির ফ্রাইবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
শুবার্ট জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১৫ই ফেব্রুয়ারি তারিখে তিনি নেদারল্যান্ডস অনূর্ধ্ব-১৭ দলের বিরুদ্ধে এক প্রীতি ম্যাচে জার্মানি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

১৯৯৮-এ জন্ম
জীবিত ব্যক্তি
জার্মান ফুটবলার
ফুটবল গোলরক্ষক
৩. লিগার খেলোয়াড়
বুন্দেসলিগার খেলোয়াড়
ফুটবল ক্লাব শালকে ০৪-এর খেলোয়াড়
ফুটবল ক্লাব শালকে ০৪ ২-এর খেলোয়াড়
আইন্ট্রাখট ফ্রাঙ্কফুর্টের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
এসবিভি ভিতেসের খেলোয়াড়
২. বুন্দেসলিগার খেলোয়াড়
এরেডিভিজির খেলোয়াড়
পুরুষ ফুটবল গোলরক্ষক
জার্মান প্রবাসী ফুটবলার
ফেরদৌস আশিক আওয়ান

ফেরদৌস আশিক আওয়ান ( পাঞ্জাবি,  , জন্ম ১১ জানুয়ারি ১৯৭০)  হলেন পাকিস্তান তেহরিক-ই-ইনসাফ দলের একজন রাজনীতিবিদ। তিনি ২০১৯ থেকে ২০২০ সাল পর্যন্ত তথ্য ও সম্প্রচার বিষয়ক প্রধানমন্ত্রীর বিশেষ সহকারী, ২০১২ থেকে ২০১৩ পর্যন্ত জাতীয় বিধিবিধান ও পরিষেবাদি সম্পর্কিত কেন্দ্রীয় মন্ত্রী, ২০১১ থেকে ২০১২ পর্যন্ত কেন্দ্রীয় তথ্য ও সম্প্রচারমন্ত্রী এবং ২০০৮ থেকে ২০১০ সাল পর্যন্ত কেন্দ্রীয় জনকল্যাণে মন্ত্রীর দায়িত্ব পালন করেছেন। তিনি বর্তমানে ২০২০ সালের নভেম্বর থেকে তথ্য ও সংস্কৃতি বিষয়ক পাঞ্জাবের মুখ্যমন্ত্রীর বিশেষ সহকারী হিসাবে দায়িত্ব পালন করছেন।

পারিবারিক জীবন এবং শিক্ষা 
আওয়ান ১৯৭০ সালের ১১ জানুয়ারিতে পশ্চিম পাকিস্তানের শিয়ালকোটে জন্মগ্রহণ করেছিলেন।  তিনি ব্যবসায়ী মালিক আমজাদ আওয়ানের সাথে বিবাহবন্ধনে আবদ্ধ হয়েছেন এবং অদ্যাবধি তিনি দুই সন্তানের জননী।

শিক্ষা 
ড. ফেরদৌস আশিক আওয়ান ফাতেমা জিন্নাহ মেডিকেল বিশ্ববিদ্যালয় থেকে এমবিবিএস ডিগ্রি অর্জন করেছিলেন।  তিনি স্যার গঙ্গা রাম হাসপাতাল থেকে তার কর্মজীবন শুরু করেছিলেন। তিনি সমাজকর্মে আগ্রহী হয়ে ১৯৯০ এর দশকের গোড়ার দিকে জনকল্যাণে সোসাইটি ফর হেলথ অ্যান্ড ডেভলপমেন্ট এক্সচেঞ্জ (শেড) শুরু করেছিলেন।

রাজনৈতিক জীবন 
১৯৯০ সালে সোসাইটি ফর হেলথ অ্যান্ড ডেভলপমেন্ট এক্সচেঞ্জ প্রতিষ্ঠা ও স্বাস্থ্যসেবা ব্যবস্থার উন্নতির পক্ষে জাগরণকালে তিনি তার রাজনৈতিক জীবন শুরু করেছিলেন।  ২০০২ সালে তিনি পাকিস্তান মুসলিম লীগ (কা)-এর প্রার্থী হিসেবে  একটি সংরক্ষিত নারী আসনে জাতীয় পরিষদে নির্বাচিত হয়েছিলেন।

তথ্যসূত্র 

পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদের মহিলা সদস্য
২১শ শতাব্দীর নারী রাজনীতিবিদ
১৯৭০-এ জন্ম
জীবিত ব্যক্তি
তামাশা

তামাশা () হল মারাঠি থিয়েটারের একটি ঐতিহ্যবাহী রূপ। এটি ভারতের মহারাষ্ট্র রাজ্যে স্থানীয় বা ভ্রাম্যমাণ থিয়েটার গ্রুপগুলি দ্বারা নৃত্য ও সঙ্গীতের সাথে ব্যাপকভাবে পরিবেশন করা হয়। এটি বেশ কয়েকটি মারাঠি চলচ্চিত্রের বিষয়বস্তুও ছিল। অতীতে কিছু হিন্দি চলচ্চিত্রে তামাশা-বিষয়যুক্ত গানগুলিকে অন্তর্ভুক্ত করা হত, সেগুলি লাবনি নামে পরিচিত।

চিরায়ত তামাশা বহু ভারতীয় শিল্প রূপ দ্বারা প্রভাবিত হয়ে এসেছে এবং কাভেলি, গজল, কত্থক নৃত্য, দশাবতার, ললিত  ও কীর্তনের মত বিভিন্ন ঐতিহ্যময় কলা থেকে অনুপ্রেরণা নিয়েছে। তামাশা দুই প্রকারের: ঢোলকি ভারি এবং পুরানো রূপটি সংগীত ভারি।  এই পুরানো রূপটির মধ্যে নাটকের চেয়ে নাচ এবং সংগীত বেশি রয়েছে। মহারাষ্ট্রে, কোলহাটি গোষ্ঠীগুলি তামাশার অভিনয়ের সাথে ঐতিহ্যগতভাবে যুক্ত।

ব্যুৎপত্তি
"তামাশা" শব্দটি মূলত ফার্সি থেকে এসেছে, এর অর্থ এক ধরনের নাট্য বিনোদন। শব্দটি "মজাদার" বা "খেলা" অর্থে আর্মেনীয়, হিন্দি, উর্দু এবং মারাঠি ভাষাতেও ব্যবহৃত হয়েছে। আর্মেনিয়ান ভাষায় "তামাশা করা"র অর্থ "একটি আকর্ষণীয় প্রক্রিয়া বা বিনোদনে মনোযোগ দেত্তয়া"। সাধারণ কথাবার্তায় শব্দটি হৈচৈ বা কোনও ক্রিয়াকলাপ বা আলোড়ন এবং উত্তেজনার সাথে প্রদর্শন করার জন্য ব্যবহৃত হয়েছে, কখনও কখনও "চায়ের কাপে তুফান" অর্থেও এর ব্যবহার হয়েছে।

আরো দেখুন
লাবনি
মঙ্গলা বানসোডে
বিঠাবাই নারায়ণগাঁওকর
সাইলেন্ট ঘুঙ্গরুজ
প্রকাশ খান্ডগে
বশির মমিন কাভাতেকার

টীকা

গ্রন্থপঞ্জি

আরো পড়ুন
 Kantabai Satarkar, a biography by Santosh Khedlekar of the well-known senior tamasha artist Kantabai Satarkar.

মহারাষ্ট্রের সংস্কৃতি
ভারতের নাট্যকলা
ফারসি শব্দ ও শব্দসমষ্টি
মারাঠি সঙ্গীত
হিন্দি শব্দ ও বাক্যাংশ
উর্দু শব্দ ও বাক্যাংশ
বাংলা শব্দ ও বাক্যাংশ
ভারতের সাংস্কৃতিক ইতিহাস
দেশী সংস্কৃতি